Source: http://vasicivil.hu/index.php/fm
Timestamp: 2017-12-11 22:59:42+00:00

Document:
Vas Megyei Civil Informácios Centrum - Gyakori Kérdések
NEA PÁLYÁZATOKKAL KAPCSOLATOS GYAKRAN ISMÉTELT KÉRDÉSEK
7. Milyen összeggel szükséges elszámolni
Ebben a fotó-, és video dokumentációt egy CD-re kiírva, postai úton szíveskedjenek benyújtani.
Hogyan tudok az EPER-be regisztrálni?
Az EPER az Internet Explorer böngészőt támogatja, ezért kérem az EPER-be történő belépéskor az említett böngészőt alkalmazza az alábbi linken: https://eper.emet.hu/paly/palybelep.aspx
Az EPER-be történő regisztrációhoz rendelkeznie kell érvényes e-mail címmel, majd a fenti elérési úton belépve a rendszerbe a „Regisztráció” – gombra kell kattintani, majd kitölteni a „Saját adatok” – lapfüleit. Ezt követően ki kell nyomtatni a regisztrációs nyilatkozatot a „Reg. nyilatkozat” menüpontban
Akár új regisztráló, akár szerepel már az EPER-ben a Kedvezményezett szervezet, rendelkeznie kell a hatályos adatokat tartalmazó legalább 2016. évre szóló regisztrációs nyilatkozattal.
Azon pályázók esetében, akik az Emberi Erőforrás Támogatáskezelő más pályázati kategóriái kapcsán már nyújtottak be regisztrációs nyilatkozatot 2016-ban és azt a Támogatáskezelő érvényesnek nyilvánította, szükséges-e ismételten a regisztrációs nyilatkozat beküldése a NEA pályázataihoz is?
Amennyiben a szervezet rendelkezik érvényes EPER regisztrációval nem szükséges a nyilatkozat ismételt beküldése. Amennyiben időközben változott a szervezet valamely adata, akkor szükséges benyújtani új regisztrációs nyilatkozatot postai úton. Kérjük, a megváltozott adatokat hivatalos iratokkal is igazolja, ezen dokumentumokat csatolja regisztrációs nyilatkozatához.
Véglegesíthető-e a pályázat, ha az EPER-ből a Regisztrációs nyilatkozatomat beküldtem, de azt még a Támogatáskezelő nem bírálta el?
Igen, a pályázat véglegesíthető. A regisztrációs nyilatkozatokat a Támogatáskezelő a beérkezés sorrendjében, folyamatosan bírálja el, ellenőrzi az OBH-n szereplő adatokkal. Amennyiben a szervezet adataiban nem történt változás, akkor nem kell új regisztrációs nyilatkozatot benyújtani. Adatváltozás esetén szükséges új regisztrációs nyilatkozat megküldése ( a változást alátámasztó dokumentumokkal együtt) és ezzel egyidejűleg véglegesíthető pályázat.
Mi a teendő, ha az EPER-ben azt lehet látni, hogy 2099.12.31-ig érvényes a regisztráció?
Minden a Támogatáskezelő által elfogadott regisztrációs nyilatkozat érvényessége meghosszabbításra került, mivel nincs éves regisztrációs kötelezettsége a civil szervezeteknek. Amennyiben a szervezet adataiban nem történt változás és az adatok az OBH-n szereplő adatokkal megegyeznek, nem szükséges új regisztrációs nyilatkozat beküldése. Abban az esetben, ha a szervezet adataiban változás történt, új regisztrációs nyilatkozatot kell beküldeni. A pályázó adataiban év során bármikor módosíthat és új regisztrációs nyilatkozatot küldhet be a Támogatáskezelő részére.
Hogyan és hol tudom a regisztrációs nyilatkozatot elkészíteni?
Amennyiben az Önök szervezete már regisztrált EPER-ben, azonban nem rendelkezik legalább 2016. évre szóló regisztrációs nyilatkozattal, akkor az EPER-ben a „Reg. nyilatkozat” menüpontban ki tudja nyomtatni a hatályos regisztrációs nyilatkozatot.
Amennyiben az Önök szervezete regisztrált az EPER-ben és adataikban változás következett be az utolsó regisztrációs nyilatkozat beküldése óta, akkor kérjük, lépjen be az EPER-be, válassza a „Saját adatok” menüpontot és az „Adatmódosítás” gomb segítségével szíveskedjen javítani az adatait. A módosítást követően a „Mentés” gomb segítségével mentse el a módosított adatokat. A módosítás után a „Reg. nyilatkozat” menüpontban nyomtassa ki az immár helyes adatokat tartalmazó nyilatkozatot, s az aláírt nyilatkozat egy eredeti példányát küldje el a Támogatáskezelő postafiók címére. Amennyiben a szervezet neve, hivatalos képviselője, székhely címe vagy banki adatai változtak, a változtatás tényét megalapozó dokumentum hitelesített másolatát is csatolni szükséges a regisztrációs nyilatkozathoz.
GYAKRAN ISMÉTLŐDŐ KÉRDÉSEK SZERZŐDÉS MÓDOSÍTÁS
4, Módosítási kérelem benyújtásának alkalmával rákattintottam a „véglegesítés” – gombra, azonban szeretnék még más adatot módosítani.
Civil szervezet: a civil társaság, illetve a Magyarországon nyilvántartásba vett egyesület - a párt kivételével -, valamint az alapítvány. Civil szervezet alatt a Civil törvény II-VI. és VIII-X. fejezetében a civil társaságot, továbbá a VII-X. fejezetében a kölcsönös biztosító egyesületet és a szakszervezetet nem kell érteni.
Mit nevezünk egyesületnek?
Ptk. 61. § (1) Az egyesület olyan Magyarországon önkéntesen létrehozott, önkormányzattal rendelkező szervezet, amely az alapszabályában meghatározott célra alakul, nyilvántartott tagsággal rendelkezik, és céljának elérésére szervezi tagjai tevékenységét. Az egyesület jogi személy.
Civil tv. 4. § (1) Az egyesület az egyesülési jog alapján létrehozott szervezet, amelynek különös formáira: a szövetségre, a pártra, a szakszervezetre, továbbá a külön törvény hatálya alá tartozó tevékenységet végző egyesületekre törvény az egyesületre vonatkozó rendelkezésektől eltérő szabályokat állapíthat meg. A különös formában működő egyesület elnevezésének tartalmaznia kell a különös forma megnevezését.
(3) Az egyesület szövetség, ha tagjai között legalább két jogi személy vagy jogi személyiséggel nem rendelkező szervezet van.
Civil tv. 6. § Az egyesület alapszabálya vagy törvény eltérő rendelkezése hiányában a megszűnt egyesületnek a hitelezői igények kielégítése után megmaradt vagyona a civil szervezetek támogatására való felhasználás céljából a Nemzeti Együttműködési Alapot illeti meg. A vagyon felhasználásának módját a Civil Információs Portálon nyilvánosságra kell hozni.
Civil tv. 8. § (1) Minden egyesület saját maga rendelkezik nevével, címerével, logójával és minden a nevéhez kapcsolódó joggal, különös tekintettel a hirdetési, reklám és a tevékenység televíziós, rádiós valamint egyéb elektronikus technikákkal történő közvetítésével kapcsolatos jogokra.
Mit nevezünk civil társaságnak?
Ptk. 578/J. § (1) Természetes személyek társaságot nem gazdasági érdekű közös céljaik előmozdítására és közösségi célú tevékenységük összehangolására vagyoni hozzájárulás nélkül is létrehozhatnak (civil társaság).
Mit nevezünk alapítványnak?
Ptk. 74/A. § (1) Magánszemély, jogi személy és jogi személyiséggel nem rendelkező gazdasági társaság (a továbbiakban együtt: alapító) - tartós közérdekű célra - alapító okiratban alapítványt hozhat létre. Alapítvány elsődlegesen gazdasági tevékenység folytatása céljából nem alapítható. Az alapítvány javára a célja megvalósításához szükséges vagyont kell rendelni. Az alapítvány jogi személy.
Cnytv. 1. § (1) A Cnytv-ben meghatározott szervezeteket, valamint azokat a szervezeteket, amelyek esetében külön törvény bírósági nyilvántartásba vételt rendel, a szervezet székhelye szerint illetékes törvényszék veszi nyilvántartásba. A nyilvántartást vezető bíróság illetékes a Cnytv-ben meghatározott polgári nemperes eljárások lefolytatására. Ehtv. 9/B. § (1) A vallási tevékenységet végző szervezet nyilvántartásba vétele a Fővárosi Törvényszék kizárólagos illetékességébe tartozik.
Milyen civil szervezeteket tart nyilván a bíróság?
a) a Civil törvény alapján létrehozott egyesületet,
b) a Civil törvény alapján létrehozott és a pártok működéséről és gazdálkodásáról szóló törvény szerint működő pártot,
c) a Civil törvény alapján létrehozott és a sportról szóló törvény alapján működő szervezetet,
l) a 2013. évi CXXXV. törvénnyel létrehozott Szövetkezeti Hitelintézetek Integrációs Szervezetét és a Szövetkezeti Hitelintézetek Tőkefedezeti Alapját.
m) azt a szervezetet, amelynek Cnytv. szerinti nyilvántartásba vételét törvény elrendeli.
Mi a törvényszék feladata a civil szervezetekkel?
a) a 4. §-ban meghatározott szervezet nyilvántartásba vétele,
b) a nyilvántartásba vett szervezetre vonatkozó adat, jog, valamint tény nyilvántartásba történő bejegyzése, módosítása, törlése,
c) azoknak az egyéb polgári nemperes eljárásoknak a lefolytatása, amelyeket a Cnytv. a bíróság hatáskörébe utal,
d) a szervezet nyilvántartásból való törlése,
e) a civil és az egyéb cégnek nem minősülő szervezetek nyilvántartásának vezetése és
Ki tekinthet be a civil szervezetek nyilvántartott adataiba?
Cnytv. 86. § (1) A nyilvántartás közhiteles.
Cnytv. 86. § (2) A nyilvántartás fennálló, illetve törölt adatai nyilvánosak, azok az országos névjegyzék útján az interneten azonosítás nélkül megtekinthetőek.
Cnytv. 86. § (3) Az alapítvány és az egyesület bírósághoz benyújtott iratai – a (4) bekezdésben meghatározott kivétellel – nyilvánosak, ideértve a még el nem bírált kérelmet és mellékleteit is, azokat bárki megtekintheti, azokról feljegyzést készíthet.
Cnytv. 86. § (4) Az egyesület szerve ülésének jelenléti íve, valamint az egyesület tagjairól készült nyilvántartás nem nyilvános.
Cnytv. 87. § (1) A szervezetek nyilvános – a bíróságon rendelkezésre álló – iratai a nyilvántartást vezető bíróságnál tekinthetőek meg.
Cnytv. 87. § (2) b) A nyilvántartást vezető bíróság a szervezetek nyilvános iratainak megtekintését a papír alapon rendelkezésre álló iratok esetében papír alapon biztosítja.
Cnytv. 88. § (1) A szervezet és a szervezet jogi személy szervezeti egységének képviselője – alapítvány esetén az alapító is – a szervezet nyilvántartásban szereplő adatairól másolat, kivonat vagy bizonyítvány kiadását kérheti. A másolat a nyilvántartás valamennyi fennálló és törölt adatát, a kivonat a nyilvántartás fennálló adatait, a bizonyítvány pedig – a kérelemtől függően – a nyilvántartás egyes fennálló vagy törölt adatait hitelesen tanúsítja, illetve azt, hogy valamely meghatározott bejegyzés a nyilvántartásban nem szerepel(t). A másolatot, a kivonatot vagy bizonyítványt jogszabályban meghatározott módon kell elkészíteni.
Cnytv. 88. § (2) A másolatban, a kivonatban, valamint a bizonyítványban az egyes adatok mellett fel kell tüntetni az adat (illetve annak törlése) bejegyzésének és a bejegyzés alapjául szolgáló határozat jogerőssé válásának időpontját is.
Cnytv. 88. § (3) A (2) bekezdésben meghatározott okiraton záradékban szerepeltetni kell, ha az okiratban szereplő adatokat illetően változásbejegyzési eljárás van folyamatban az adott nyilvántartást vezető bíróságnál, és azt is fel kell tüntetni, hogy az melyik adatot érinti.
Cnytv. 88. § (4) Másolat, kivonat és bizonyítvány a nyilvántartást vezető bíróságtól kérhető, a kérelem teljesítéséről határozatot hozni nem kell.
Cnytv. 88/A. § (1) A fogyasztóvédelemről szóló törvény szerinti fogyasztói érdekek képviseletét ellátó egyesület kérheti a bíróságtól a (2) bekezdés szerinti igazolás kiadását. Az igazolás kiadása iránti kérelemhez csatolni kell az egyesület tagnyilvántartását.
Cnytv. 88/A. § (2) A bíróság a kérelmező részére igazolást állít ki arról, hogy az egyesület alapszabályában meghatározott célja legalább két éve a fogyasztók érdekeinek védelme és tagnyilvántartása alapján természetes személy tagjainak létszáma legalább ötven fő. Az eljárásban hiánypótlásnak helye nincs.
Cnytv. 88/B. § Ha az egyesület alapszabályban meghatározott célja a nemzetiségek jogairól szóló törvény rendelkezései szerinti nemzetiség érdekvédelme, érdekképviselete vagy a nemzetiségi kulturális autonómiával közvetlenül összefüggő tevékenység folytatása (nemzetiségi egyesület), akkor a bíróságtól igazolás kiadását kérheti a hatóköréről és arról, hogy mely nemzetiséget képviseli. A bíróság az igazolást az egyesület alapszabályában foglalt adatok alapján adja ki.
Mit tekintünk közfeladatnak?
Az alábbi linken lévő táblázat http://www.civil.info.hu/documents/10179/545e207d-6374-48e2-9502-9fc0d31c2d48 segítségképpen a korábbi közhasznú szervezetekről szóló 1997. évi CLVI. törvény kategóriáiból kiindulva, témakörönként – a teljesség igénye nélkül – mutat be néhány jogszabályokban meghatározott állami, önkormányzati feladatot.
Felhívjuk szíves figyelmüket arra, hogy a linken keresztül elérhető táblázat egy segítő szándékkal összeállított – teljességre nem törekvő – szubjektív gyűjtemény, melynek alkalmazása nem kötelező és bíróság előtti eljárásban nem hivatkozható.
Közhasznúsági kalkulátor:
http://kozhasznusag.kormany.hu/kozhasznusagi-kalkulator
Mit jelent a civil szervezetek feletti törvényességi ellenőrzése?
Civil törvény 11. § (1) A civil szervezet működése felett az ügyészség – a Civil törvényben, valamint a Ptk.-ban meghatározott eltérésekkel – az ügyészségről szóló törvény rendelkezései szerint törvényességi ellenőrzést gyakorol. A törvényességi ellenőrzés nem terjed ki az olyan ügyekre, amelyekben egyébként bírósági vagy közigazgatási hatósági eljárásnak van helye.
Civil törvény 11. § (2) A törvényességi ellenőrzést gyakorló ügyész ellenőrzi, hogy a civil szervezet
Civil törvény 11. § (3) Ha a civil szervezet működésének törvényessége másképpen nem biztosítható, az ügyész törvényességi ellenőrzési jogkörében eljárva keresettel a bírósághoz fordulhat. A bíróság a keresetet megvizsgálja és szükség esetén
b) a működés törvényességének helyreállítása érdekében összehívja a döntéshozó szervet, vagy határidő tűzésével a törvényes működés helyreállítására kötelezi a döntéshozó szervet, és minderről értesíti a civil szervezetnél választott felügyelő szervet is,
Civil törvény 11. § (4) A bíróság az ügyész keresete alapján feloszlatja az egyesületet, ha annak működése vagy tevékenysége a 3. § (3) bekezdésébe ütközik.
Civil törvény 11. § (5) A bíróság az ügyész keresete alapján megállapítja
Civil törvény 11. § (5a) A bíróság az alapító kérelmére vagy az ügyészség indítványára állapítja meg az alapítvány megszűnését, ha
Civil törvény 11. § (5b) A bíróság az alapító kérelmére – a Cnytv. 59. § (5) bekezdésében meghatározott esetben az alapító keresetére – állapítja meg az alapítvány megszűnését, ha céljának megvalósítása lehetetlenné vált, és a cél módosítására vagy más alapítvánnyal való egyesülésre nincs mód [Ptk. 3:403. § (1) bekezdés b) pont].
Civil törvény 11. § (6) A civil szervezet – feloszlatása, megszüntetése vagy megszűnésének megállapítása esetén – a nyilvántartásból való törlésről rendelkező bírósági határozat jogerőre emelkedésének napjával szűnik meg.
Civil törvény 11. § (7) Az ügyész a civil szervezet szervének törvénysértő határozatának megsemmisítésére a (3) bekezdés a) pontja szerinti keresetlevelet a határozat meghozatalától számított egy éven belül nyújthatja be.
Mit nevezünk költségvetési támogatásnak?
Civil törvény 2. § 15. Az államháztartás alrendszerei terhére nyújtott pénzbeli vagy nem pénzbeli juttatás, amelyet a támogató nem elsősorban ellenszolgáltatás ellenében, de konkrét program megvalósítása vagy meghatározott időszakban a támogatott szervezet működtetése érdekében nyújt. Költségvetési támogatás különösen:
d) a személyi jövedelemadó meghatározott részének az adózó rendelkezése szerint felajánlott összege.
Mik a könyvvezetés szabályai?
Civil törvény 27. § (1) A civil szervezetnek az alapcél szerinti (ezen belül közhasznú) tevékenységéből, illetve a gazdasági-vállalkozási tevékenységéből származó bevételeit és költségeit, ráfordításait (kiadásait) elkülönítetten kell nyilvántartani.
Civil törvény 27. § (2) A civil szervezet nyilvántartásaira egyebekben a reá irányadó könyvvezetési szabályokat kell alkalmazni, azzal, hogy közhasznú jogállású szervezet kizárólag kettős könyvvitelt vezethet.
Milyen beszámoló készítési kötelezettség terheli a civileket?
Civil törvény 28. § (1) A civil szervezet a működéséről, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával mint mérlegfordulónappal a jogszabályban meghatározottak szerint köteles beszámolót készíteni.
Civil törvény 28. § (2) Civil szervezet esetében az üzleti év azonos a naptári évvel. Az üzleti év az év közben alakuló, illetve megszűnő szervezetek esetében a megalakulás, illetve megszűnés évében tér el a naptári évtől. A mérleg fordulónapja – a megszűnést kivéve – december 31.
Civil törvény 28. § (4) Civil szervezet jogi személyiséggel rendelkező szervezeti egysége a civil szervezetre vonatkozó szabályok szerinti beszámolót készít, amelyet a 30. § (1) bekezdése szerint letétbe helyez.
Milyen a beszámoló formája
Civil törvény 28. § (3) A beszámoló formáját a civil szervezet által folytatott tevékenység, az éves összes bevétel (az alapcél szerinti tevékenység és a gazdasági-vállalkozási tevékenység összes bevételének) nagysága, valamint a könyvvezetés módja határozza meg.
Civil törvény 29. § (1) A civil szervezet könyvvezetése – a beszámolási kötelezettség függvényében – az egyszeres vagy a kettős könyvvitel rendszerében, magyar nyelven, forintban történhet.
Civil törvény 29. § (2) A civil szervezet beszámolója tartalmazza:
Civil törvény 29. § (3) A civil szervezet köteles a beszámolójával egyidejűleg közhasznúsági mellékletet is készíteni.
Civil törvény 29. § (4) A kettős könyvvitelt vezető közhasznú szervezet kiegészítő mellékletében be kell mutatni a támogatási program keretében végleges jelleggel felhasznált összegeket támogatásonként. Támogatási program alatt a központi, az önkormányzati, illetve nemzetközi forrásból, illetve más gazdálkodótól kapott, a tevékenység fenntartását, fejlesztését célzó támogatást, adományt kell érteni. Külön kell megadni a kiegészítő mellékletben a támogatási program keretében kapott visszatérítendő (kötelezettségként kimutatott) támogatásra vonatkozó, előbbiekben részletezett adatokat.
Civil törvény 29. § (5) A kettős könyvvitelt vezető közhasznú szervezet kiegészítő mellékletében be kell mutatni a szervezet által az üzleti évben végzett főbb tevékenységeket és programokat.
Civil törvény 29. § (6) A közhasznúsági mellékletben be kell mutatni a szervezet által végzett közhasznú tevékenységeket, ezen tevékenységek fő célcsoportjait és eredményeit, valamint a közhasznú jogállás megállapításához szükséges 32. § szerinti adatokat, mutatókat.
Civil törvény 29. § (7) A közhasznúsági melléklet tartalmazza a közhasznú cél szerinti juttatások kimutatását, a vezető tisztségviselőknek nyújtott juttatások összegét és a juttatásban részesülő vezető tisztségek felsorolását.
Mi az a letétbe helyezési kötelezettség?
Civil törvény 30. § (1) A civil szervezet köteles a jóváhagyásra jogosult testület által elfogadott beszámolóját, valamint közhasznúsági mellékletét – kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt – az adott üzleti év mérlegfordulónapját követő ötödik hónap utolsó napjáig letétbe helyezni és közzétenni, kötelező könyvvizsgálat esetén ugyanolyan formában és tartalommal, mint amelynek alapján a könyvvizsgáló a beszámolót felülvizsgálta.
Civil törvény 30. § (2) A civil szervezet az (1) bekezdés szerinti kötelezettségének a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon tesz eleget.
Civil törvény 30. § (3) A letétbe helyezett beszámolót, valamint közhasznúsági mellékletet a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon kell közzétenni, valamint adatainak lekérdezését a Civil Információs Portál számára lehetővé kell tenni.
Civil törvény 30. § (4) Ha a civil szervezet saját honlappal rendelkezik, a közzétételi kötelezettség kiterjed a beszámoló, valamint közhasznúsági melléklet saját honlapon történő elhelyezésére is. A civil szervezet a saját honlapon közzétett adatok folyamatos megtekinthetőségét legalább a közzétételt követő második üzleti évre vonatkozó adatok közzétételéig biztosítja.
Civil törvény 30. § (5) Ha a civil szervezet a beszámolóval, valamint közhasznúsági melléklettel kapcsolatos (1)–(3) bekezdés szerinti kötelezettségét elmulasztja és azt egy éven belül nem pótolja, a bíróság törvényességi ellenőrzési eljárás lefolytatása céljából értesíti az ügyészséget.
Civil törvény 30. § (6) A civil szervezet beszámolójára egyebekben a számvitelről szóló törvény, valamint az annak felhatalmazása alapján kiadott kormányrendelet előírásait kell alkalmazni.
Cnytv. 39. § (1) A beszámolót – ha a szervezet külön törvény rendelkezése alapján a beszámoló letétbe helyezésére köteles – az OBH részére kell megküldeni.
Cnytv. 105. § (1) Ha a szervezetnek a beszámoló és közhasznúsági jelentés vagy közhasznúsági melléklet benyújtási kötelezettségének 2015. január 1-je előtt kell eleget tennie, a beszámolót és a közhasznúsági jelentést vagy közhasznúsági mellékletet papír alapon kell az OBH részére benyújtania. Ha a 2015. január 1. napját követően elektronikus eljárásra kötelezett szervezet a rá irányadó határidőt elmulasztva, a beszámolót és a közhasznúsági jelentést 2015. január 1-je után nyújtja be, azokat elektronikus úton kell az OBH részére megküldenie, amely azt az országos névjegyzékben közzéteszi.
Cnytv. 105. § (2) Ha a beszámoló benyújtására köteles szervezet, jogi személyiséggel rendelkező szervezeti egység 2013. január 1. napja és 2014. május 30. napja között a korábbi két év beszámolóját, közhasznúsági mellékletét is benyújtja az OBH (Budapest 1363 Pf. 24/1.) részére, azt az OBH az országos névjegyzékben közzéteszi.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 § 15
 bíróság 
 Pf. 24